Ruĝecbrusta akcipitro

La Ruĝecbrusta akcipitro (Accipiter rufiventris) estas taga rabobirdo el familio de Akcipitredoj kiu inkludas ankaŭ multajn aliajn tagajn rabobirdojn kiel agloj, buteoj kaj cirkuoj. 

Temas pri specio kun malhelgrizaj (ardezgrizaj) krono, nuko kaj supraj partoj; estas ruĝecbrunaj vango, brusto kaj supra ventro, dum la suba ventro estas tre blanka. La irisoj kaj kruroj estas flavoranĝecaj.

Ĝi troviĝas en orienta kaj suda Afriko nome en Angolo, Demokratia Respubliko Kongo, Eritreo, Etiopio, Kenjo, Malavio, Mozambiko, Ruando, Sudafriko, Sudano, Tanzanio, Ugando, Zambio kaj Zimbabvo.

Ĝi formas superspecion kun la Nizo (A. nisus) kaj eble kun la Madagaskara akcipitro (A. madagascariensis) (Ferguson-Lees kaj Christie 2001).

 Referencoj 

 Ferguson-Lees, James kaj David A. Christie (2001) Raptors of the World. Christopher Helm, London. pp. 578–581. ISBN 0-7136-8026-1
 Bildoj el African Bird Club

Kategorio:Akcipitroformaj
Kategorio:Akcipitredoj
Kategorio:Birdoj de Afriko